ai4bharat/Pralekha huggingface dataset:
প্রধানমন্ত্রীরদপ্তর
মালদ্বীপের যে কোনও প্রয়োজন ও সঙ্কটের মুহূর্তে ভারতই এগিয়ে যাবে সর্বপ্রথম
মালদ্বীপের প্রেসিডেন্টের ভারত সফরকালে এক প্রেস বিবৃতিতে ঘোষণা ভারতের প্রধানমন্ত্রীর
নয়াদিল্লি, ২ আগস্ট ২০২২
গত কয়েক বছরে ভারত ও মালদ্বীপের মৈত্রী সম্পর্কে এক নতুন জোয়ার এসেছে। সেইসঙ্গে দু’দেশের মধ্যে ঘনিষ্ঠতাও বৃদ্ধি পেয়েছে আগের তুলনায় অনেক বেশি। অতিমারীর চ্যালেঞ্জ সত্ত্বেও দু’দেশের মধ্যে সহযোগিতার সম্পর্ক এক সুসংবদ্ধ অংশীদারিত্বের রূপ নিয়েছে।
মালদ্বীপের প্রেসিডেন্টের ভারত সফরকালে এক প্রেস বিবৃতিতে একথা বলেছেন প্রধানমন্ত্রী শ্রী নরেন্দ্র মোদী। তিনি ঐ বিবৃতিতে আরও জানিয়েছেন যে প্রেসিডেন্ট সোলি-র সঙ্গে তাঁর বিভিন্ন বিষয়ে আলোচনাও হয়েছে। দ্বিপাক্ষিক সহযোগিতা এবং গুরুত্বপূর্ণ আঞ্চলিক ও আন্তর্জাতিক বিষয়গুলি সম্পর্কেও তাঁরা মতবিনিময় করেছেন। স্বাগত জানানো হয়েছে গ্রেটার মালে কানেক্টিভিটি প্রোজেক্টকেও। এটি হয়ে উঠবে মালদ্বীপের এক বৃহত্তম পরিকাঠামো প্রকল্প। প্রধানমন্ত্রী শ্রী মোদী জানিয়েছেন যে বৃহত্তর মালে কর্মসূচিতে ৪ হাজার সামাজিক আবাসন সম্পর্কিত প্রকল্পগুলিও তাঁরা পর্যালোচনা করেছেন। এর বাইরে আরও ২ হাজার সামাজিক আবাসন গড়ে তোলার জন্য আর্থিক সহযোগিতার বিষয়েও তাঁদের মধ্যে সহমত হয়েছে। সবক’টি প্রকল্প যাতে নির্দিষ্ট সময়ে সম্পূর্ণ হয় তা নিশ্চিত করতে অতিরিক্ত ১০০ মিলিয়ন মার্কিন ডলার ঋণ সহায়তা নিয়েও তাঁদের মধ্যে কথা হয়েছে।
প্রধানমন্ত্রী তাঁর বিবৃতিতে বিশেষ উদ্বেগ প্রকাশ করে বলেন যে আন্তঃরাষ্ট্রীয় অপরাধ, সন্ত্রাসবাদ এবং মাদকের চোরাকারবার ভারত মহাসাগর অঞ্চলে এক গুরুতর সমস্যার সৃষ্টি করেছে। এই কারণে সংশ্লিষ্ট অঞ্চলের শান্তি ও স্থিতিশীলতার স্বার্থে ভারত ও মালদ্বীপের মধ্যে নিবিড় সম্পর্ক ও সমন্বয় আজ একটি গুরুত্বপূর্ণ বিষয় হয়ে উঠেছে। দু’দেশের মধ্যে সাধারণ চ্যালেঞ্জগুলির মোকাবিলায় সহযোগিতার মাত্রাও বৃদ্ধি পেয়েছে বহুগুণে। এর মধ্যে রয়েছে মালদ্বীপের নিরাপত্তা কর্মীদের দক্ষতা বৃদ্ধি ও প্রশিক্ষণ সংক্রান্ত কর্মসূচিগুলিও। শ্রী মোদী ঘোষণা করেন যে মালদ্বীপের নিরাপত্তা বাহিনীর জন্য ২৪টি যান এবং একটি নৌতরী দেওয়া হবে। মালদ্বীপের ৬১টি দ্বীপে পুলিশ বাহিনীর সুযোগসুবিধার প্রসারেও দুটি দেশ পরস্পরের মধ্যে সহযোগিতা করে যাবে।
প্রধানমন্ত্রী তাঁর বিবৃতিতে বলেন, আগামী ২০৩০ সালের মধ্যে পরিবেশকে কার্বনশূণ্য করে তোলার এক লক্ষ্যমাত্রা স্থির করেছে মালদ্বীপ সরকার। এই কাজে ভারত মালদ্বীপকে সর্বতোভাবে সাহায্য করবে ঐ দেশের নির্দিষ্ট লক্ষ্যপূরণে। ‘অভিন্ন বিশ্ব, একটি সৌর জগৎ ও একটিই গ্রিড’ – এই দৃষ্টিভঙ্গিকে সামনে রেখে ভারত আন্তর্জাতিক স্তরে এক বিশেষ উদ্যোগ গ্রহণ করেছে এবং এর আওতায় ভারত ও মালদ্বীপ যৌথভাবে কার্যকর পদক্ষেপ গ্রহণ করবে। ভারত-মালদ্বীপ অংশীদারিত্ব যে শুধুমাত্র দুটি দেশের নাগরিকদের স্বার্থরক্ষার জন্যই কাজ করে চলেছে তাই নয়, সংশ্লিষ্ট অঞ্চলের শান্তি, স্থিতিশীলতা এবং সমৃদ্ধির প্রসারেও তা এক অনুঘটকের ভূমিকা পালন করবে। মালদ্বীপের যে কোনও প্রয়োজন বা সঙ্কটে ভারতই যে প্রথম এগিয়ে যাবে, একথাও দ্ব্যর্থহীনভাবে ঘোষণা করেন ভারতের প্রধানমন্ত্রী।
(PG/SKD/DM/
প্রধানমন্ত্রীরদপ্তর
মরিশাসে ছত্রপতি শিবাজী মহারাজের প্রতিকৃতি বসানোয় প্রধানমন্ত্রীর সন্তোষ প্রকাশ
নয়াদিল্লি, ১ মে, ২০২৩
প্রধানমন্ত্রী শ্রী নরেন্দ্র মোদী বলেছেন, মরিশাসে ছত্রপতি শিবাজী মহারাজের প্রতিকৃতি বসানো প্রত্যেক ভারতবাসীর কাছে অত্যন্ত গর্বের বিষয়।
মহারাষ্ট্রের উপ মুখ্যমন্ত্রী শ্রী দেবেন্দ্র ফড়নবিশের এক ট্যুইট বার্তার প্রত্যুত্তরে প্রধানমন্ত্রী বলেছেন:
“প্রত্যেক ভারতবাসী এটি দেখে গর্ব অনুভব করবেন। ছত্রপতি শিবাজী মহারাজের ভাবনা আজ সারা বিশ্বজুড়ে অনুভূত হচ্ছে। প্রধানমন্ত্রী @KumarJugnauth-এর উপস্থিতি এই অনুষ্ঠানকে আরও আকর্ষণীয় করে তুলেছে।”
PG/CB/NS
(
স্বাস্থ্যওপরিবারকল্যাণমন্ত্রক
কোভিড -১৯ টিকাকরণের বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ২৮ কোটি ৫০লক্ষের বেশি টিকার ডোজ পাঠানো হয়েছে
রাজ্য ও কেন্দ্রশাসিত অঞ্চলগুলির কাছে ২.৮৭ কোটির বেশি টিকার ডোজ রয়েছে
নতুনদিল্লী, ১৯ই জুন, ২০২১
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। তবে নমুনা পরীক্ষা, সংক্রমিতদের শনাক্ত করা, চিকিৎসার ব্যবস্থা করা এবং যথাযথ কোভিড আচরণবিধিও মেনে চলতে হবে।
দ্রুততার সঙ্গে কোভিড-১৯ টিকাকরণ অভিযানের তৃতীয় পর্যায় পয়লা মে থেকে শুরু হয়েছে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৫০ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ২৮,৫০,৯৯,১৩০টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে। এর মধ্যে ২৫,৬৩,২৮,০৪৫ টি ডোজ সুবিধাভোগীদের দেওয়ার জন্য ব্যবহার করা হয়েছে। তবে টিকাকরণের সময় কিছু ডোজ অপচয়ও হয়েছে।
রাজ্য ও কেন্দ্রশাসিত অঞ্চলগুলির কাছে এখনও ২,৮৭,৭১,০৮৫ টি টিকার ডোজ আছে।
আগামী ৩ দিনের মধ্যে রাজ্য ও কেন্দ্র শাসিত অঞ্চলগুলিকে ৫২,২৬, ৪৬০ টি ডোজ সরবরাহ করা হবে ।
CG/CB/
(Visitor Counter : 115
সড়কপরিবহণওমহাসড়কমন্ত্রক
ই২০ জ্বালানীর ব্যবহারের জন্য পরিবহণ মন্ত্রক জনসাধারণের মতামত আহ্বান করেছে
নয়াদিল্লী, ১৮ ডিসেম্বর, ২০২০
সড়ক পরিবহণ ও মহাসড়ক মন্ত্রক জনসাধারণের কাছ থেকে ই২০ জ্বালানীর বিষয়ে মতামত চেয়েছে। এ বিষয়ে ১১ই ডিসেম্বর জিএসআর ৭৫৭ নম্বর খসড়া বিজ্ঞপ্তিটি প্রকাশ করা হয়েছে। ই২০ জ্বালানী হল গ্যাসোলিনের সঙ্গে ২০ শতাংশ ইথানলের মিশ্রণ। এই জ্বালানী যানবাহনে ব্যবহার করা হয়। এরফলে কার্বন ডাই অক্সাইড, হাইড্রো কার্বন ইত্যাদির নিঃসরণ কম হবে। এছাড়াও বিদেশ থেকে তেল আমদানির ওপর নির্ভরতা কমবে। ফলে বিদেশী মুদ্রার সাশ্রয় হবে এবং জ্বালানী ক্ষেত্রে সুরক্ষা বাড়বে।
যেসব গাড়িতে এই জ্বালানী ব্যবহার করা যাবে সেইসব গাড়ির প্রস্তুতকারক সংস্থাকে সেই বিষয়টি স্পষ্ট করে জানাতে হবে। এ সংক্রান্ত একটি স্টিকার গাড়িতে এমন জায়গায় আটকাতে হবে যা সকলের নজরে আসে।
সড়কপরিবহণওমহাসড়কমন্ত্রক
কেন্দ্রীয় মোটর ভেহিক্যাল্স আইনের আওতায় গাড়ির টায়ার, সুরক্ষা গ্লাস সহ বিভিন্ন ক্ষেত্রে নিয়মের পরিবর্তনের জন্য সড়ক পরিবহন ও মহাসড়ক মন্ত্রক বিজ্ঞপ্তি জারি করেছে
নয়াদিল্লী, ২২ জুলাই, ২০২০
কেন্দ্রীয় সড়ক পরিবহন ও মহাসড়ক মন্ত্রক ১৯৮৯ সালের কেন্দ্রীয় মোটর ভেহিক্যাল্স আইনের আওতায় গাড়ির টায়ার, সুরক্ষা গ্লাস সহ বিভিন্ন ক্ষেত্রে নিয়মের পরিবর্তন নিয়ে এসেছে। এই পরিবর্তিত আইনের বিষয়ে ২০শে জুলাই একটি বিজ্ঞপ্তিও জারি করা হয়েছে। এই পরিবর্তিত আইন অনুযায়ী যানবাহনের টায়ার প্রেসার মনিটারিং সিস্টেম চালু করা হয়েছে। এতে গাড়ি চলতে শুরু করলে টায়ারের প্রেসার বোঝা যাবে। এমনকি চলমান অবস্থায় চালককে গাড়ির টায়ারের প্রেসার সম্পর্কে আগাম তথ্যও প্রদান করবে। এতে সড়কে যাত্রাপথে সুরক্ষাও বাড়বে।
এর পাশাপাশি এই সংশোধিত আইনে টায়ার মেরামতি উপকরণ, অতিরিক্ত টায়ারে প্রয়োজনীয়তা এবং সুরক্ষা গ্লাস সম্পর্কিত নিয়মগুলিতেও গুরুত্বপূর্ণ পরিবর্তন নিয়ে আসা হয়েছে। এই পরিবর্তন সম্পর্কে বিস্তারিত জানতে নিম্নলিখিত লিঙ্কে ক্লিক করুন-https://pib.gov.in/PressReleasePage.aspx?PRID=1640350
(CG/SS/NS
সংস্কৃতিমন্ত্রক
সংস্কৃতি মন্ত্রক ১৫-১৬ই ফেব্রুয়ারি পর্যন্ত ‘ভারতে সংগ্রহশালার নতুন করে পরিকল্পনা’ শীর্ষক বিষয়ে প্রথম বিশ্ব পর্যায়ে সম্মেলনের আয়োজন করেছে
নয়াদিল্লি, ০৮ ফেব্রুয়ারি, ২০২২
কেন্দ্রীয় সংস্কৃতি মন্ত্রক ১৫-১৬ই ফেব্রুয়ারি পর্যন্ত ‘ভারতে সংগ্রহশালার নতুন করে পরিকল্পনা’ শীর্ষক বিষয়ের উপর এই প্রথম দু’দিনের বিশ্ব পর্যায়ের সম্মেলনের আয়োজন করেছে। দেশের স্বাধীনতার ৭৫তম বার্ষিকী এবং সাধারণ মানুষ, সংস্কৃতি ও ঐতিহ্যশালী গৌরবময় ইতিহাস উদযাপনের অঙ্গ হিসাবে আজাদি কা অমৃত মহোৎসবের আওতায় এই সম্মেলনের আয়োজন করা হয়েছে। ভারত ও সারা বিশ্ব থেকে সংগ্রহশালা উন্নয়ন ও পরিচালনা ক্ষেত্রে যুক্ত ব্যক্তি, বিশেষজ্ঞরা এতে অংশ নেবেন। ব্লুমবার্গের অংশীদারিত্বে এই সম্মেলনের আয়োজন করা হচ্ছে। ২৫টিরও বেশি সংগ্রহশালা বিশেষজ্ঞ এবং যাদুঘর পেশার সঙ্গে যুক্ত ব্যক্তিরা বক্তব্য রাখবেন। সংগ্রহশালাগুলি বিকাশের জন্য একটি নক্শা তৈরি করা, সংস্কারসাধন এবং দেশে বর্তমান সংগ্রহশালাগুলিকে পুনরুজ্জীবিত করার উদ্দেশ্যে এই সম্মেলনের আয়োজন করা হয়েছে।
কেন্দ্রীয় সংস্কৃতি মন্ত্রী শ্রী জি কিষাণ রেড্ডি এই সম্মেলনের উদ্বোধন করবেন। ‘ভারত মানব সভ্যতার সূচনাকাল থেকে সমৃদ্ধ সাংস্কৃতিক ঐতিহ্যের দেশ’ শীর্ষক বিষয়ের উপর বক্তব্য রাখবেন। অনলাইনের মাধ্যমে এই সম্মেলনে যোগদান করা যাবে। এর জন্য লিঙ্কটি হ’ল - https://www.reimaginingmuseumsinindia.com/
আরও বিস্তারিত জানতে ক্লিক করুন - #MuseumsReimagined - এই লিঙ্কটিতে
CG/SS/SB
(Visitor Counter : 99
প্রধানমন্ত্রীরদপ্তর
আম্মার ৭০তম জন্মদিবস উপলক্ষে বক্তব্য রাখলেন প্রধানমন্ত্রী
“আম্মার উপস্থিতির আভা এবং তাঁর আশীর্বাদের বিভা কথায় প্রকাশ করা কঠিন, আমরা কেবল তা অনুভব করতে পারি”
“ভালোবাসা, মমতা, সেবা ও ত্যাগের মূর্ত প্রতীক হলেন আম্মা। তিনি ভারতের আধ্যাত্মিক ঐতিহ্যের বাহিকা”
“স্বাস্থ্য হোক বা শিক্ষা, আম্মার নির্দেশনায় তাঁর প্রতিটি প্রতিষ্ঠানই মানব সেবা ও সমাজ কল্যাণকে এক নতুন মাত্রা দিয়েছে”
“বিশ্বজুড়ে আম্মার অনুগামীরা ছড়িয়ে রয়েছেন, তিনি সবসময়ই ভারতের ভাবমূর্তি ও বিশ্বাসযোগ্যতাকে সুদৃঢ় করেছেন”
“আম্মা হলেন ভারতের মানব কেন্দ্রিক উন্নয়নের দৃষ্টিভঙ্গীর প্রতিফলন, যা আজকের অতিমারী পরবর্তী বিশ্বে বিশেষভাবে গ্রহণযোগ্য”
নতুন দিল্লি, ৩ অক্টোবর, ২০২৩
প্রধানমন্ত্রী শ্রী নরেন্দ্র মোদী আজ আম্মা, মাতা অমৃতানন্দময়ীজির ৭০তম জন্মদিবস উপলক্ষে একটি ভিডিও বার্তা প্রকাশ করেছেন।
বক্তব্যের শুরুতেই প্রধানমন্ত্রী মাতা অমৃতানন্দময়ীজির সুস্বাস্থ্য ও দীর্ঘজীবন কামনা করে বলেছেন, আম্মা হলেন ভারতের সেবা ও আধ্যাত্মিকতার প্রতিমূর্তি। বিশ্বজুড়ে ভালোবাসা ও সহমর্মিতা ছড়িয়ে দেওয়ার যে ব্রত আম্মা নিয়েছেন, তা এগিয়ে চলবে বলে প্রধানমন্ত্রী আশাপ্রকাশ করেছেন। আম্মার অনুগামী সহ জীবনের বিভিন্ন স্তর থেকে যাঁরা এই উপলক্ষে সমবেত হয়েছেন, তাঁদের সবাইকে অভিনন্দন ও শুভেচ্ছা জানিয়েছেন তিনি।
আম্মার সঙ্গে তাঁর ৩০ বছরেরও বেশি সময়ের সম্পর্কের ওপর আলোকপাত করে প্রধানমন্ত্রী কচ্ছের ভূমিকম্পের পর দীর্ঘদিন তাঁর সঙ্গে কাজ করার কথা স্মরণ করেছেন। অমৃতাপুরীতে আম্মার ৬০তম জন্মদিবস উদযাপনেরও স্মৃতিচারণ করে প্রধানমন্ত্রী বলেছেন, “এখনও আম্মার হাসিমুখের উষ্ণতা এবং তাঁর স্নেহপূর্ণ ব্যবহার আগের মত একই রকম আছে।” তিনি বলেন, গত ১০ বছরে আম্মার কাজের পরিধি ও প্রভাব বিশ্বজুড়ে আরও ছড়িয়ে পড়েছে। হরিয়ানার ফরিদাবাদে আম্মার উপস্থিতিতে অমৃতা হাসপাতাল উদ্বোধনের স্মৃতিচারণ করে প্রধানমন্ত্রী বলেন, “আম্মার উপস্থিতির আভা এবং তাঁর আশীর্বাদের বিভা কথায় প্রকাশ করা কঠিন, আমরা কেবল তা কেবল অনুভব করতে পারি। ভালোবাসা, মমতা, সেবা ও ত্যাগের মূর্ত প্রতীক হলেন আম্মা। তিনি ভারতের আধ্যাত্মিক ঐতিহ্যের বাহিকা।”
দেশে এবং দেশের বাইরে আম্মা যে প্রতিষ্ঠানগুলি গড়ে তুলেছেন সেগুলির সম্পর্কে প্রধানমন্ত্রী বলেন, “স্বাস্থ্য হোক বা শিক্ষা, আম্মার নির্দেশনায় তাঁর প্রতিটি প্রতিষ্ঠানই মানব সেবা ও সমাজ কল্যাণকে এক নতুন মাত্রা দিয়েছে”। দেশের স্বচ্ছতা অভিযানের উল্লেখ করে প্রধানমন্ত্রী বলেন, যাঁরা এই অভিযানকে সফল করতে সবার আগে এগিয়ে এসেছিলেন, তাঁদের মধ্যে অন্যতম ছিলেন আম্মা। গঙ্গার তীরে শৌচাগার নির্মাণের জন্য আম্মা ১০০ কোটি টাকা দান করেছেন বলে প্রধানমন্ত্রী জানান। তিনি বলেন, “বিশ্বজুড়ে আম্মার অনুগামীরা ছড়িয়ে রয়েছেন, আম্মা সবসময়ই ভারতের ভাবমূর্তি ও বিশ্বাসযোগ্যতাকে সুদৃঢ় করেছেন। প্রেরণা যখন সুমহান হয়, তখন প্রয়াসও সুযোগ্য হয়ে ওঠে।”
প্রধানমন্ত্রী বলেন, “আম্মা হলেন ভারতের মানব কেন্দ্রিক উন্নয়নের দৃষ্টিভঙ্গীর প্রতিফলন, যা আজকের অতিমারী পরবর্তী বিশ্বে বিশেষভাবে গ্রহণযোগ্য হয়ে উঠেছে। আম্মা সবসময়ই বঞ্চিত ও প্রতিবন্ধকতার শিকার ব্যক্তিদের অগ্রাধিকার দিয়ে তাঁদের ক্ষমতায়নে সচেষ্ট হয়েছেন।” সংসদে কয়েকদিন আগে নারীশক্তি বন্দন অধিনিয়ম বিল পাশের উল্লেখ করে প্রধানমন্ত্রী বলেন, ভারত যে মহিলা নেতৃত্বাধীন উন্নয়নের পথে এগিয়ে চলার সংকল্প নিয়েছে, তার প্রেরণা হলেন আম্মার মত ব্যক্তিত্বরা। আম্মার অনুগামীরাও তাঁর দেখানো পথে বিশ্বজুড়ে শান্তি ও প্রগতির প্রসারে কাজ করে চলবেন বলে প্রধানমন্ত্রী দৃঢ় প্রত্যয় ব্যক্ত করেন।
PG/SD/AS/
(
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ০৬ জানুয়ারি, ২০২২
দেশ জুড়ে টিকাকরণ অভিযানে এ পর্যন্ত ১৪৮ কোটি ৬৭ লক্ষ টিকা দেওয়া হয়েছে।
দেশে সুস্পষ্টভাবে কোভিড আক্রান্তের সংখ্যা বর্তমানে ২ লক্ষ ৮৫ হাজার ৪০১।
দেশে সুস্পষ্টভাবে করোনায় আক্রান্তের হার মোট আক্রান্তের ১ শতাংশের নীচে নেমে বর্তমানে ০.৮১ শতাংশ।
সুস্থতার হার বর্তমানে ৯৭.৮১ শতাংশ।
দেশে গত ২৪ ঘণ্টায় সুস্থ হয়েছেন ১৯ হাজার ২০৬ জন। এর ফলে, মোট সুস্থতার সংখ্যা ৩ কোটি ৪৩ লক্ষ ৪১ হাজার ৯।
দেশে গত ২৪ ঘণ্টায় নতুন করে আক্রান্ত ৯০ হাজার ৯২৮ জন।
দৈনিক-ভিত্তিতে আক্রান্তের হার ৬.৪৩ শতাংশ।
সাপ্তাহিক-ভিত্তিতে আক্রান্তের হার ৩.৪৭ শতাংশ।
এখনও পর্যন্ত নমুনা পরীক্ষার সংখ্যা ৬৮ কোটি ৫৩ লক্ষ।
পশ্চিমবঙ্গে করোনার নতুন প্রজাতি ওমিক্রনে আক্রান্তের সংখ্যা ২০। চিকিৎসাধীন ৪ জন সুস্থ হয়েছেন। অন্যদিকে, দেশে মোট ওমিক্রনে আক্রান্তের সংখ্যা ২ হাজার ৬৩০ এবং সুস্থ হয়েছেন ৯৯৫ জন।
CG/SS/SB
(Visitor Counter : 159
তথ্যওসম্প্রচারমন্ত্রক
মন কি বাত : আকাশবাণীর মৈত্রী চ্যানেল চালুর প্রশংসায় প্রধানমন্ত্রী
কলকাতা, ২৫ এপ্রিল, ২০২৩
“প্রিয় দেশবাসী, ভারত বরাবরই তার প্রতিবেশী দেশগুলির সঙ্গে ঘনিষ্ঠ এবং বন্ধুত্বপূর্ণ সম্পর্ক গড়ে তোলার যথাসাধ্য চেষ্টা চালিয়ে এসেছে। এর মধ্যে সম্প্রতিককালের একটি গুরুত্বপূর্ণ ঘটনা ঘটে গিয়েছে। আমাদের রাষ্ট্রপতি শ্রী প্রণব মুখোপাধ্যায় কলকাতায় ‘আকাশবাণী মৈত্রী চ্যানেল’ নামে একটি নতুন রেডিও চ্যানেলের সূচনা করেছেন। কেউ কেউ আশ্চর্য হয়ে বলতে পারেন, একজন রাষ্ট্রপতির কি একটি রেডিও চ্যানেলের উদ্বোধন করা উচিৎ? কিন্তু, এটি কোনও সাধারণ রেডিও চ্যানেল নয়, এটি একটি বড় এবং অত্যন্ত গুরুত্বপূর্ণ পদক্ষেপ। বাংলাদেশ আমাদের প্রতিবেশী দেশ। আমরা জানি যে, বাংলাদেশ এবং পশ্চিমবঙ্গের সাংস্কৃতিক ঐতিহ্যের মধ্যে মিল রয়েছে। তাই, আকাশবাণী মৈত্রী এবং বাংলাদেশ বেতার দু’পক্ষই পরস্পরের মধ্যে বিষয়বস্তু আদান-প্রদান করবে, যাতে দুই বাংলার মানুষ আকাশবাণীর এই অনুষ্ঠান উপভোগ করতে পারেন। এই উদ্যোগে সহযোগিতা করার জন্য বাংলাদেশকে ধন্যবাদ জানাচ্ছি। বিদেশ নীতির ক্ষেত্রে উল্লেখযোগ্য অবদানের জন্য অল ইন্ডিয়া রেডিও-র বন্ধুদেরও আমি অভিনন্দন জানাই”।
এই চ্যানেলটির উদ্বোধনের সময় অল ইন্ডিয়া রেডিও-র তৎকালীন মহানির্দেশক শ্রী এফ শেহরিয়ার বলেন, “ঢাকা সফরকালে প্রধানমন্ত্রী শ্রী নরেন্দ্র মোদীর একটি বক্তব্য থেকে এই চ্যানেল চালুর অনুপ্রেরণা পাওয়া গিয়েছিল। তিনি বলেছিলেন, সম্প্রীতি, ঐক্য ও পারস্পরিক সহযোগিতার ক্ষেত্রে অল ইন্ডিয়া রেডিও এবং বাংলাদেশ বেতার যৌথভাবে অনুষ্ঠানের উদ্যোগ নিতে পারে”।
এখানে উল্লেখ করা যেতে পারে, ২০১৬ সালের ২৩ অগাস্ট প্রাক্তন রাষ্ট্রপতি প্রণব মুখোপাধ্যায় আকাশবাণীর মৈত্রী চ্যানেলের উদ্বোধন করেছিলেন। ২০১৬ সালের ২৮ অগাস্ট প্রধানমন্ত্রী শ্রী নরেন্দ্র মোদী ভারত ও বাংলাদেশের মধ্যে বন্ধন মজবুত করার লক্ষ্যে এই চ্যানেল চালুর প্রশংসা করেছিলেন।
১৯৭১ সালে ভারতের সহায়তায় বাংলাদেশের স্বাধীনতা অর্জনে মুক্তিযোদ্ধাদের লড়াইয়ের স্মৃতি আজও দু’দেশের মানুষের মধ্যে জাগ্রত রয়েছে। ১৯৭১ সালে আকাশবাণীর সংবাদ থেকে যুদ্ধের খবরা-খবর পেতেন বাংলাদেশের সাধারণ মানুষ। এই চ্যানেলে প্রতিদিন ১৭ ঘন্টার অনুষ্ঠান সম্প্রচার করা হয়ে থাকে, যেখানে দু’দেশের মানুষের বন্ধন ও সৌভ্রাতৃত্বের নানা দিক তুলে ধরা হয়।
PG/MP/SB
(Visitor Counter : 61
বিজ্ঞানওপ্রযুক্তিমন্ত্রক
ভারত-রাশিয়ার মধ্যে গবেষণা ও উন্নয়ন ক্ষেত্রে প্রযুক্তি সহযোগিতা গড়ে তুলতে ১৫ কোটি টাকার তহবিল গঠন করলো কেন্দ্রীয় বিজ্ঞান ও প্রযুক্তি দপ্তর
নয়াদিল্লি, ২৪ জুলাই, ২০২০
কেন্দ্রীয় বিজ্ঞান ও প্রযুক্তি দপ্তর ভারত ও রাশিয়ার মধ্যে যৌথভাবে প্রযুক্তি মূল্যায়ন এবং বাণিজ্যিকীকরণ কর্মসূচি ত্বরান্বিত করার একটি গবেষণা ও উন্নয়নমূলক কর্মসূচীর সূচনা করেছে। বণিকসভা ফিকি এবং রাশিয়ার ফাউন্ডেশন ফর অ্যাসিস্ট্যান্স টু স্মল ইনোভেটিভ এন্টারপ্রাইসেস – এর অংশীদারিত্বে এই কর্মসূচির সূচনা করা হয়েছে। প্রযুক্তির মূল্যায়ন ও প্রয়োগের ক্ষেত্রে যৌথভাবে গবেষণা ও উন্নয়নমূলক কর্মসূচি গ্রহণের উদ্দেশ্য হ’ল – ভারত ও রাশিয়ার বিজ্ঞান তথা প্রযুক্তি পরিচালিত ক্ষুদ্র-মাঝারি শিল্প সংস্থা এবং স্টার্ট আপ উদ্যোগগুলির জন্য প্রয়োজনীয় প্রযুক্তির বিকাশ তথা একে অপরের দেশে প্রযুক্তির পূর্ণ সদ্ব্যবহার। বিজ্ঞান ও প্রযুক্তি দপ্তরের সচিব অধ্যাপক আশুতোষ শর্মা গতকাল এই কর্মসূচির সূচনা উপলক্ষে বলেন, ভারত ও রাশিয়ার মধ্যে বিজ্ঞানক্ষেত্রে দীর্ঘস্থায়ী দ্বিপাক্ষিক সহযোগিতা রয়েছে। দু’দেশের মধ্যে যৌথভাবে প্রযুক্তির মূল্যায়ন তথা বাণিজ্যিকীকরণ কর্মসূচির ত্বরান্বিত করে বিজ্ঞান, প্রযুক্তি ও উদ্ভাবন ক্ষেত্রে সহযোগিতাকে আরও নিবিড় করে তোলার লক্ষ্যে আরও একটি গুরুত্বপূর্ণ পদক্ষেপ। বর্তমান সময়ের প্রেক্ষিতে এই উদ্যোগটির অত্যন্ত তাৎপর্য রয়েছে। কারণ, যৌথভাবে প্রযুক্তির বিকাশ ঘটানোর মাধ্যমে ভবিষ্যতের সমস্যাগুলির সমাধানসূত্র মিলবে।
রাশিয়াতে নিযুক্ত ভারতের রাষ্ট্রদূত শ্রী ডি বি ভেঙ্কটেশ ভার্মা বলেন, ভারতে বিশ্বের অন্যতম বৃহৎ স্টার্ট আপ উপযোগী বাতাবরণ তৈরি হয়েছে। তাই, দু’দেশের অসাধারণ প্রতিভাকে গবেষণা ও উন্নয়নের ক্ষেত্রে যৌথভাবে কাজে লাগানোর সুযোগ তৈরি হয়েছে। চলতি বছরের শেষ নাগাদ সেদেশের রাষ্ট্রপতি পুতিনের ভারত সফরের সময় এই বিষয়টি সর্বোচ্চ অগ্রাধিকার পেতে চলেছে বলেও শ্রী ভার্মা জানান।
রাশিয়ার ফাউন্ডেশন ফর অ্যাসিস্ট্যান্স টু স্মল ইনোভেটিভ এন্টারপ্রাইসেস সংস্থার মহানির্দেশক মিঃ সার্গেই পোলিয়াকভ জানান, ভারত ও রাশিয়ার মধ্যে যৌথভাবে প্রযুক্তির মূল্যায়ন তথা ত্বরান্বিত বাণিজ্যিকীকরণ কর্মসূচি চালু হওয়ায় তাঁর দেশ অত্যন্ত আনন্দিত। বিজ্ঞান, প্রযুক্তি, উদ্ভাবন এবং শিল্পোদ্যোগের অনুকূল বাতাবরণ গড়ে তোলার ক্ষেত্রে ভারতের সমৃদ্ধ জ্ঞান ও অভিজ্ঞতার বিষয়ে তাঁর দেশ সচেতন রয়েছে বলেও মিঃ পোলিয়াকভ উল্লেখ করেন। তিনি আশা প্রকাশ করেন, এই কর্মসূচির মাধ্যমে উদ্ভাবন ও প্রযুক্তির প্রয়োগ সমগ্র বিশ্বে নতুন এক স্বাভাবিক পরিস্থিতিজনিত চ্যালেঞ্জগুলির মোকাবিলায় উভয় দেশকে সাহায্য করবে।
দু’বছর মেয়াদী এই কর্মসূচির আওতায় কেন্দ্রীয় বিজ্ঞান ও প্রযুক্তি দপ্তর ১০টি ভারতীয় ক্ষুদ্র ও মাঝারি সংস্থা তথা স্টার্ট আপগুলির জন্য ১৫ কোটি টাকা তহবিল গঠন করবে। একইভাবে, সেদেশের সরকারও ক্ষুদ্র ও মাঝারি শিল্প সংস্থাগুলির জন্য সমমূল্যের তহবিলের সংস্থান করবে।
(CG/BD/SB
প্রধানমন্ত্রীরদপ্তর
বাবু জগজীবন রামের জন্মদিনে তাঁর প্রতি প্রধানমন্ত্রীর শ্রদ্ধার্ঘ্য
নয়াদিল্লী, ৫ এপ্রিল, ২০২১
প্রধানমন্ত্রী শ্রী নরেন্দ্র মোদী বাবু জগজীবন রামের জন্মদিনে তাঁর প্রতি শ্রদ্ধা নিবেদন করেছেন।
এক ট্যুইট বার্তায় প্রধানমন্ত্রী বলেছেন, ‘স্বাধীনতা সংগ্রামী এবং সামাজিক ন্যায় সুনিশ্চিত করার জন্য সক্রিয় বাবু জগজীবন রামকে তাঁর জন্মদিনে সশ্রদ্ধ প্রণাম জানাই। সমাজে শোষিত এবং বঞ্চিতদের উত্থানের জন্য তাঁর প্রয়াস সর্বদা সকলের কাছে অনুপ্রেরণার কারণ হয়ে থাকবে।
CG/CB/NS
(
মন্ত্রিসভারঅর্থনৈতিকবিষয়সংক্রান্তকমিটি
কেন্দ্রীয় মন্ত্রিসভা নতুন দিল্লি, আহমেদাবাদ এবং মুম্বাই রেল স্টেশনের ছত্রপতি শিবাজী মহারাজ টার্মিনার্স পুনর্নির্মাণে অনুমোদন দিয়েছে
নয়াদিল্লি, ২৮ সেপ্টেম্বর, ২০২২
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে ভারতীয় রেলের তিনটি প্রধান রেল স্টেশনকে আনুমানিক ১০ হাজার কোটি টাকা বিনিয়োগে পুনরুন্নয়নে অনুমোদন দেওয়া হয়েছে। এই স্টেশনগুলি হ’ল: নতুন দিল্লি রেল স্টেশন, আহমেদাবাদ রেল স্টেশন এবং মুম্বাইয়ের ছত্রপতি শিবাজী মহারাজ টার্মিনার্স।
যে কোনও শহরের জন্য বিশেষ গুরুত্বপূর্ণ হ’ল রেল স্টেশন। প্রধানমন্ত্রী শ্রী নরেন্দ্র মোদী স্টেশনগুলির উন্নয়নে এবং রেলের পরিবর্ধনে বিশেষ গুরুত্ব দিয়েছেন। আজকের মন্ত্রিসভার সিদ্ধান্ত স্টেশনগুলির মানোন্নয়নকে নতুন দিশা দেখাবে। ইতিমধ্যে ১৯৯টি স্টেশনের পুনরুন্নয়নের কাজ চলছে। এর মধ্যে ৪৭টি স্টেশনের দরপত্র জারি করা হয়েছে। বাকি স্টেশনগুলির জন্য পরিকল্পনা ও নক্শা তৈরির কাজ চলছে। ৩২টি স্টেশনের কাজ চলেছে। মন্ত্রিসভা আজ ১০ হাজার কোটি টাকা বিনিয়োগে তিনটি বড় স্টেশন নতুন দিল্লি, আহমেদাবাদ ও মুম্বাইয়ের ছত্রপতি শিবাজী টার্মিনার্সের পুনর্নির্মাণের কাজ অনুমোদন করেছে।
স্টেশনগুলির নক্শায় প্রাথমিক যে বিষয়গুলি গুরুত্ব পাবে, তা হ’ল –
প্রতিটি স্টেশনে পর্যাপ্ত স্থান সহ রুফ প্লাজা থাকবে। এতে যাত্রী স্বাচ্ছন্দ্যের জন্য এক জায়গাতেই থাকবে সবরকম সুযোগ-সুবিধা; শহরের উভয় দিক যুক্ত থাকবে স্টেশনের সঙ্গে; ফুট কোর্ট, প্রতীক্ষালয়, শিশুদের খেলার জায়গা এবং স্থানীয় সামগ্রী বিক্রয়ের স্থান ইত্যাদি অবশ্যই থাকবে; শহরের মধ্যেই হবে স্টেশন; স্টেশনকে যাত্রী-বান্ধব করে তুলতে থাকবে যথাযথ লিফট্, চলমান সিঁড়ি, ট্রাভেলেটরের মতো সুবিধা; যানবাহন চলাচলকে আরও মসৃণ করতে মাস্টার প্ল্যান গ্রহণ করা হবে এবং থাকবে পর্যাপ্ত পার্কিং স্থান; সৌরশক্তি, জল সংরক্ষণ, পুনর্নবীকরণের মতো সুবিধাগুলিও থাকবে; দিব্যাঙ্গ-বান্ধব ব্যবস্থাপনা থাকতে হবে; স্টেশন চত্বরকে নিরাপদ রাখতে সিসি টিভির ব্যবস্থাও থাকবে।
PG/PM/SB
(
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে প্রায় ১৬৯ কোটি বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১২ কোটি ১১ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ০৯ ফেব্রুয়ারি, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরও বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্রীয় সরকারের পক্ষ থেকে এবং রাজ্যের টিকা সংগ্রহকারী এজেন্সির মাধ্যমে সরাসরি সংগৃহীত ১৬৮ কোটি ৯৯ লক্ষ ৭৩ হাজার ৪২৫টি টিকার ডোজ বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করা হয়েছে।
রাজ্য ও কেন্দ্রশাসিত অঞ্চলগুলির কাছে এখনও ১২ কোটি ১১ লক্ষ ৭৭ হাজার ১৬৬টি টিকার ডোজ হাতে রয়েছে।
CG/BD/SB
(Visitor Counter : 118
বিজ্ঞানওপ্রযুক্তিমন্ত্রক
দেশের বিভিন্ন প্রান্তে সিএসআইআর-এর গবেষণাগারগুলি তাদের সংশ্লিষ্ট এলাকায় দরিদ্রদের জন্য খাদ্য, স্যানিটাইজার, মাস্ক সহ নানা সামগ্রী বিতরণ করছে
নতুন দিল্লি, ৩০ এপ্রিল, ২০২০
সার্স - কোভ – ২ ভাইরাসের জনসাধারণের মধ্যে দ্রুত ছড়িয়ে পড়া আটকাতে শারীরিক দূরত্ব বজায় রাখা অত্যন্ত গুরুত্বপূর্ণ। দেশে এই মহামারীর সংক্রমণ আটকাতে লকডাউন একটি প্রয়োজনীয় পদক্ষেপ। যদিও লকডাউন অত্যন্ত প্রয়োজনীয় কিন্তু এর ফলে সমাজের প্রান্তিক শ্রেণীর মানুষ বিশেষত পরিযায়ী শ্রমিক ও আর্থসামাজিকভাবে পিছিয়ে পড়া মানুষ খুবই কষ্টে রয়েছেন।
বিজ্ঞান ও কারিগরি গবেষণা পরিষদ বা সিএসআইআর, দেশের বিভিন্ন সঙ্কটে তাদের গবেষণা এবং উদ্ভাবনীমূলক কাজের পাশাপাশি মানুষের দিকে সাহায্যের হাত বাড়িয়ে দেয়। অতীতে আমরা দেখেছি, উত্তরকাশী এবং চেন্নাইয়ের বন্যা, অথবা ঘূর্ণিঝড় ফনির সময় সিএসআইআর-এর গবেষণাগারগুলি জল বিশুদ্ধ করার প্রযুক্তি, হ্যান্ডপাম্প, ঘূর্ণিঝড়ে আশ্রয়স্থল গঠন এবং পুষ্টিকর তৈরি খাবার সরবরাহ করার মতো নানা উদ্যোগ নিয়েছে। মাইসোর ভিত্তি সিএসআইআর – সিএফটিআরআই, ১০ টন উচ্চপ্রোটিনযুক্ত বিস্কুট, ১০ টন এলাচের গন্ধযুক্ত জল, ৫ টন পুষ্টিকর ফলযুক্ত বার, ৫৬ হাজার পরিযায়ী শ্রমিক, হাসপাতালের রোগী, ডাক্তার এবং পুলিশের মধ্যে বন্টন করেছে। সিএসআইআর – সিএফটিআরআই, ৫০০ কেজি উচ্চপ্রোটিনযুক্ত বিস্কুট এবং ৫০০ কেজি উচ্চপ্রোটিনযুক্ত রাস্ক, নতুন দিল্লির এইমসের কোভিড সংক্রমিত রোগীদের মধ্যে বন্টন করেছে। পালমপুরের সিএসআইআর – আইএইচবিটি, ৬০ টন ডাল, চাল, আলু মিশ্রিত মোট ৫০০০ বাক্স এবং ১.১৬ টন তৈরি খাদ্য পরিযায়ী শ্রমিকদের পাশাপাশি, চিকিৎসক, প্যারামেডিকেল স্টাফ, স্বাস্থ্যকর্মী ও পুলিশের মধ্যে সরবরাহ করেছে। এছাড়াও এই সংস্থাটি প্রোটিনযুক্ত পাউডার ও মটরের বার সমাজের প্রান্তিক মানুষদের মধ্যে বন্টন করেছে।
দেরাদুনের সিএসআইআর – আইআইপি, গত ১ মাস ধরে ৩০০ জনকে খাদ্য সরবরাহ করছে।
ভূবেনেশ্বরের সিএসআইআর – আইএমএমটি, খিচুরী সহ হ্যান্ড স্যানিটাইজার ও সাবান, ভূবনেশ্বরের পুলিশ কমিশনারেটের হাতে দরিদ্র মানুষদের মধ্যে বন্টনের জন্য তুলে দিয়েছে। সিএসআইআর – সিআইএমএফআর, কর্ণাটকে দনিমালাই লৌহখনির শ্রমিকদের মধ্যে প্যাকেটজাত খাবার বন্টন করেছে। এইভাবে দেশের বিভিন্ন প্রান্তে সিএসআইআর-এর ল্যাবের গবেষকরা লকডাউনের সময় প্রান্তিক মানুষদের জন্য সাহায্যের হাত বাড়িয়ে দিয়েছে।
(CG/CB/SFS
খাদ্যপ্রক্রিয়াকরণশিল্পমন্ত্রক
নতুন হিমঘর প্রকল্পগুলি থেকে ২ লক্ষ ৫৭ হাজার ৯০৪ জন কৃষক লাভবান হবেন : হরসিমরত কাউর বাদল
নয়াদিল্লি, ১ সেপ্টেম্বর, ২০২০
নতুন সুসংবদ্ধ হিমঘর প্রকল্পগুলি থেকে প্রত্যক্ষ ও পরোক্ষভাবে ১৬,২০০টি কর্মসংস্থান হবে এবং ২ লক্ষ ৫৭ হাজার ৯০৪ জন কৃষক লাভবান হবেন বলে জানিয়েছেন কেন্দ্রীয় খাদ্য প্রক্রিয়াকরণ শিল্পমন্ত্রী শ্রীমতী হরসিমরত কাউর বাদল। প্রধানমন্ত্রী কিষাণ সম্পদা যোজনার সুসংবদ্ধ হিমঘর তথা মূল্য সংযুক্ত পরিকাঠামো কর্মসূচির আওতায় আন্তঃমন্ত্রক অনুমোদন কমিটির বৈঠকে ২৭টি হিমঘর প্রকল্প স্থাপনের প্রস্তাব অনুমোদিত হয়। কমিটির বৈঠকগুলিতে ভিডিও কনফারেন্সের মাধ্যমে পৌরোহিত্য করেন শ্রীমতী বাদল।
শ্রীমতী বাদল বলেন, উপযুক্ত পরিকাঠামো গড়ে তোলার মাধ্যমে পচনশীল কৃষিজ সামগ্রীর অপচয় বন্ধ করা সম্ভব হলে তা কেবল কৃষকদের আয় বাড়াতেই সাহায্য করবে না, বরং ফলমূল ও শাকসব্জির ক্ষেত্রে ভারতকে আত্মনির্ভর করে তোলার লক্ষ্যেও গুরুত্বপূর্ণ পদক্ষেপ নেবে। সুসংবদ্ধ হিমঘর প্রকল্পগুলি চালু হলে তা খাদ্য প্রক্রিয়াকরন পরিকাঠামোর বিকাশে বড় ভূমিকা নেবে বলে উল্লেখ করে শ্রীমতী বাদল বলেন, এই হিমঘরগুলি কৃষিজ পণ্যের সরবরাহ শৃঙ্খল সুবিন্যস্ত করতেও সাহায্য করবে। এর ফলে, গ্রামাঞ্চলে প্রত্যক্ষ ও পরোক্ষ কর্মসংস্থানের পাশাপাশি, কৃষকরাও ভালো দাম পাবেন। একইসঙ্গে, কৃষি সহযোগী ক্ষেত্রগুলিও এতে লাভবান হবে। কৃষকদের আর্থিক নিরাপত্তার ক্ষেত্রে এ ধরনের উদ্যোগ অত্যন্ত গুরুত্বপূর্ণ বলে শ্রীমতী বাদল অভিমত প্রকাশ করেন। সুসংবদ্ধ হিমঘর প্রকল্পের আওতায় অন্ধ্রপ্রদেশে সাতটি, বিহারে একটি, গুজরাটে দুটি, হরিয়ানায় চারটি, কর্ণাটকে তিনটি, রাজস্থানে দুটি, তামিলনাড়ুতে চারটি এবং কেরল, মধ্যপ্রদেশ, পাঞ্জাব এবং উত্তরপ্রদেশে একটি করে মিলিয়ে মোট ২৭টি হিমঘর গড়ে তোলার প্রস্তাব অনুমোদিত হয়েছে। এই হিমঘরগুলি গড়ে তোলা বাবদ ৭৪৩ কোটি টাকা বিনিয়োগ করা হবে। অত্যাধুনিক ব্যবস্থা সহ হিমঘরগুলিতে কৃষিজ পণ্য রাখার আধুনিক পরিকাঠামো গড়ে তোলা হবে এবং এর ফলে দেশের খাদ্য প্রক্রিয়াকরণ ক্ষেত্র উপকৃত হবে। একইভাবে, হিমঘরগুলি ভারতের খাদ্য সরবরাহ শৃঙ্খলে দক্ষতা আরও বাড়াতে সাহায্য করবে। প্রকল্পগুলি গড়ে তুলতে ২০৮ কোটি টাকা এককালীন অনুদান দেওয়া হবে। এর ফলে, প্রত্যক্ষ ও পরোক্ষভাবে ১৬,২০০টি কর্মসংস্থান হবে। এমনকি, ২ লক্ষ ৫৭ হাজার ৯০৪ জন কৃষক লাভবান হবেন।
সারা দেশে আর্থিক সহায়তার জন্য ৮৫টি হিমঘর প্রকল্প গড়ে তোলার পরিকল্পনা নেওয়া হয়েছে। এই হিমঘরগুলি চালু হলে সরবরাহ প্রক্রিয়ায় যে ফারাক রয়েছে তা দূর করা সম্ভব হবে এবং প্রধানমন্ত্রী কিষাণ সম্পদা যোজনার হিমঘর, মূল্য সংযোজন তথা সংরক্ষণমূলক পরিকাঠামোর মাধ্যমে বিশ্বমানের পরিষেবা গড়ে উঠবে।
কেন্দ্রীয় খাদ্য প্রক্রিয়াকরণ শিল্প মন্ত্রক সারা দেশে এক মজবুত ও সুস্থায়ী হিমঘর গ্রিড গড়ে তোলার পরিকল্পনা নিয়েছে, যাতে উৎপাদন কেন্দ্র থেকে গ্রাহকদের কাছে বিপণন কেন্দ্র পর্যন্ত পচনশীল কৃষিজ পণ্যের অপচয় রোধ করা যায় এবং নিরবচ্ছিন্ন সরবরাহ অব্যাহত রাখা যায়। এই হিমঘরগুলি চালু হলে কৃষিজ পণ্যের গুণমান ও সঠিক পরিমাণ বজায় রাখাও সম্ভব হবে। এমনকি, পচনশীল বিভিন্ন ফলমূল ও শাকসব্জি সময়মতো বাজারে পৌঁছে দেওয়া যাবে।
খাদ্য প্রক্রিয়াকরণ শিল্পের কাছে অতিরিক্ত কৃষিজ পণ্য কাজে লাগানোর ক্ষমতা রয়েছে। এর ফলে, একদিকে যেমন কৃষকরা লাভবান হবেন, অন্যদিকে অতিরিক্ত কৃষিজ পণ্যের মূল্য সংযুক্ত ব্যবস্থাও গড়ে তোলা যাবে। পক্ষান্তরে, অভ্যন্তরীণ এবং আন্তর্জাতিক বাজারের চাহিদা পূরণ হবে।
উপরোক্ত ২৭টি হিমঘর প্রকল্প স্থাপনের জন্য আন্তঃমন্ত্রক অনুমোদন কমিটির বৈঠকগুলি গত ২১, ২৪, ২৮ ও ৩১ আগস্ট অনুষ্ঠিত হয়।
(CG/BD/DM